
Õiend Narva Linnavolikogu määruse eelnõu juurde „"Narva linna arengukava aastateks 2008–2021" muutmine“
Antud arengukava muutmine toimub vastavalt kohaliku omavalitsuse korralduse seadusele (§ 372 lg 7) ja Narva linna arengudokumentide menetlemise korrale, milles on määratud igaaastane linna arengukava läbivaatamine.
Käesoleva eelnõuga tehakse järgmised muudatused linna arengukavas:

· kaasajastatakse tegevuskava;
· kaasajastatakse eelarvestrateegia;
· arvestatakse muudatusettepanekuga seoses Euroopa kultuuripealinna tiitli aastaks 2024 taotlemisega.
Kuna linna arengukava on eelarve koostamise aluseks, on arengukava muutmise eelnõu peamiselt põhjustatud planeeritud tegevuste täpsustamisega (s.h. kulud, omafinantseerimine, planeeritud aeg). 
Teade Narva linna arengukava muutmise eelnõu avalikustamise kohta oli avaldatud Narva linna veebilehel. Avaldatud oli arengukava muutmise eelnõu nii eesti kui ka vene keeles.

Eelnõu avaliku väljapaneku jooksul, mis kestis ajavahemikul 28.06.—17.07., Narva Linna Arenduse ja Ökonoomika Ametile on laekunud muudatusettepanek Narva Linnavalitsuse Kultuuriosakonna poolt (kiri 29.06.2018 nr 3.1-10/6815). Ettepaneku sisu on täiendada arengukava visiooni ja strateegiliste eesmärkide osas seoses Euroopa Kultuuripealinna 2024 kandideerimise taotluse ettevalmistamisega. Tulnud ettepanekuga on arvestatud määruse eelnõus.
Volikogu määrusega kinnitamiseks eelnõule on lisatud uues redaktsioonis arengukava tegevuskava osa ja eelarvestrateegia osa.

